**MUNICIPIUL SATU MARE**

**PRIMARUL MUNICIPIULUI**

**Nr. 32141/23.05.2024**

Kereskényi Gábor, Primar al Municipiului Satu Mare,

În temeiul prevederilor art. 136 alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez proiectul de hotărâre având ca obiect **constatarea vacantării unei poziții de membru în Consiliul de Administrație al TRANSURBAN Satu Mare SA,** proiect în susținerea căruia formulez prezentul:

## REFERAT DE APROBARE

S.C. Transurban S.A. Satu Mare este o societate comercială înființată şi aflată sub coordonarea şi autoritatea Consiliului Local al Municipiului Satu Mare. Potrivit Actului constitutiv al societății aprobat prin Hotărârea Consiliului Local Satu Mare, Municipiul Satu Mare este acționar majoritar. Potrivit Actului constitutiv, Transurban S.A Satu Mare are ca scop furnizarea serviciilor publice de transport urban în Municipiul Satu Mare şi în localitățile limitrofe acestuia.

Conducerea operativă a societății este asigurată de directorul general și de un Consiliu de administrație numit în urma desfășurării procedurii de selecție prevăzute de OUG nr. nr. 109 din 30 noiembrie 2011 privind guvernanța corporativă a întreprinderilor publice, cu modificările și completările ulterioare, membrii Consiliului desfășurând activitatea în baza unui Contact de mandat.

Având în vedere Certificatul de deces seria D.12. nr. 128720, eliberat de Primăria Comunei Botiz la data de 27.03.2024, pe numele defunctului Máté Ioan,

Văzând prevederile art. 7, pct. 7.1 lit. e) ale Contractului de mandat nr. 1968/2/02.08.2021 încheiat de domnul Mate Ioan cu societatea Transurban Satu Mare SA, coroborate cu prevederile din Actul Constitutiv al societății aprobat prin Anexa la Hotărârea Consiliului Local Satu Mare nr. 123/25.05.2017 cu modificările aduse prin Hotărârea Consiliului Local Satu Mare nr. 190/22.07.2021”...... art. 17 (1)Adunarea generală a acționarilor, constituită din reprezentanți ai acționarilor, este organul de conducere al societății care decide asupra activității acestuia şi asupra politicii lui economice în condițiile şi limitele stabilite în prealabil de Consiliul Local pentru fiecare adunare ordinară şi extraordinară în parte...”

Raportat și la domeniul de competență al Consiliului local care potrivit prevederilor din O.U.G. nr. 57/2019 privind Codul administrativ, cu modificările și completările ulterioare are inițiativă şi hotărăște, în condițiile legii, în toate problemele de interes local date în competența sa asigurând printre altele şi cadrul necesar pentru organizarea și funcționarea societăților de interes local, respectiv exercită în numele UAT Municipiul Satu Mare toate drepturile și obligațiile corespunzătoare participațiilor deținute la societate,

Propun spre analiză şi aprobare Consiliului Local al Municipiului Satu Mare proiectul de hotărâre în forma prezentată de executiv.

**INIŢIATOR PROIECT**

**PRIMAR,**

**Kereskényi Gábor**

*Th.Red: U.R.C.*